title: Moe vawa (suterot)
text: Ba imwugal ke 1947, Sal ko Denver dimlapir voxe va metel di kakever nume filtewer. Daletoe anton tir « batakikaf basbidganik ». Ko San Francisco lapir lize Dean va gadikyefa yorda ksubejer : va « yelada » ( i va marijuana puilt ) vikizer eke tuoviskawer ise va Camille dure mijene gu Marylou dun vuder. Toloy « aytcuyus pumkik ke miel ke Talteka » va koyara ko Italia, kan erba sure malseotayana gan Sal ika sanegara va lana neva, bam abdumimad. Arti konak sielcek do yon savsaf nik, tola van New York dimlapir.